આ સંક્રમણ બ્રુસેલૉસિસ બૅક્ટેરિયા ફેલાઈ રહ્યા છે અને મોટી સંખ્યામાં લોકોને ઝપેટમાં લઈ રહ્યા છે. 

ચીનના સરકારી સમાચાર પત્ર 'ગ્લોબલ ટાઇમ્સ' ગેન્સુ પ્રાંતના સેન્ટર ફૉર ડિસીઝ કંટ્રોલ ડિપાર્ટમેન્ટને ટાંકીને જણાવે કે આ બૅક્ટેરિયાથી લગભગ 3,245 લોકો સંક્રમિત થયા છે. 

ગત સોમવારે 21 હજાર લોકોનાં પરીક્ષણ કરાયાં, જેમાં પ્રાથમિક ધોરણે 4646 લોકો પૉઝિટિવ જણાયા.જોકે આ સંખ્યા અપેક્ષાથી વધુ હોઈ શકે છે અને હાલ એના ફેલાવવાને લઈને વહીવટી તંત્ર અને સામાન્ય લોકો ચિંતિત છે. અખબારના રિપોર્ટ અનુસાર 11 સરકારી સંસ્થાઓને વિનામૂલ્યે ટેસ્ટ અને સારવાર માટે હૉસ્પિટલનો દરજ્જો આપવામાં આવ્યો છે.

શું છે બ્રુસેલૉસિસ અને તે કેવી રીતે ફેલાય છે?

BACTARIA

બ્રુસેલૉસિસ એક બૅક્ટેરિયાથી થતી બીમારી છે જે મુખ્ય રીતે ગાય, ઘેટાં-બકરાં, ભૂંડ અને કૂતરાંઓને સંક્રમિત કરે છે.

માણસોમાં પણ એનું સંક્રમણ થઈ શકે છે જો તે સંક્રમિત પશુના સંપર્કમાં આવે. જેમ કે સંક્રમિત પશુઉત્પાદનોને ખાવા-પીવાથી અથવા હવામાં હાજર બૅક્ટેરિયા શ્વાસ લેવાથી મનુષ્યમાં પહોંચી જાય. 

વિશ્વ આરોગ્ય સંસ્થાનું કહેવું છે કે મોટે ભાગે આ બીમારી સંક્રમિત જાનવરોના પૅશ્ચ્યુરાઇઝ થયા વિનાના દૂધ અથવા પનીર આરોગવાથી માણસોમાં આવી રહી છે. 

માણસથી માણસમાં ખૂબ જ ઓછું સંક્રમણ થાય છે. વિશ્વ આરોગ્ય સંસ્થા અનુસાર આ બીમારી દુનિયાના અનેક દેશોમાં નોંધાતી રહી છે. એની સારવાર શક્ય છે. એક-દોઢ મહિના સુધી દવાઓ લેવી પડી શકે છે.

લક્ષણો અને ફેલાવો

BACTARIA

બીમારીનાં લક્ષણ દેખાવામાં એક અઠવાડિયાથી લઈને બે મહિના લાગી શકે છે, પરંતુ ઘણી વાર બેથી ચાર અઠવાડિયાંમાં લક્ષણ દેખાવા લાગે છે. એનાં લક્ષણ છે તાવ, પરસેવો થવો, થાક, ભૂખ ન લાગવી, માથું દુખવું, વજન ઘટવું અને માંસપેશીઓમાં દુખાવો. 

અનેક લક્ષણો લાંબા સમય સુધી રહી શકે છે અને કેટલાંક ક્યારેય નથી દેખાતાં. જેમ કે વારેવારે તાવ, સાંધામાં દુખાવો, અંડકોષમાં સોજો, હૃદય અથવા લીવરમાં સોજો, માનસિક લક્ષણો, થાક, ડિપ્રેશન વગેરે. અનેક વાર હળવાં લક્ષણો જણાય છે.આ બૅક્ટેરિયા પાછલા વર્ષે જુલાઈ-ઑગસ્ટમાં એક ફૅક્ટરીમાંથી થયેલા ગળતર પછી ફેલાયા હતા. આ બૅક્ટેરિયાની સારવાર માટે બનનારી બ્રુસેલૉસિસ વૅક્સિનના ઉત્પાદનમાં ઍક્સ્પાયર થઈ ચૂકેલા જંતુનાશકોનો ઉપયોગ કરવામાં આવ્યો હતો, જેને કારણે બૅક્ટેરિયાથી સંક્રમિત ઍરોસોલ્સનું હવામાં લીકેજ થઈ ગયું.

જણાવાઈ રહ્યું છે કે અહીં પાસે લાન્ઝાઉ વેટરનરી રિસર્ચ ઇન્સ્ટિટ્યૂટ... \n\nમને ઉપરના લેખ માટે સારું શીર્ષક આપો.
બ્રુસેલૉસિસ : ચીનમાં લોકો ફરીથી બીમાર કેમ પડી રહ્યા છે?